P6_TA(2006)0031
Egypten
Europa-Parlamentets beslutning om Egypten: Overgreb mod sudanske flygtninge
Europa-Parlamentet ,
— der henviser til sine tidligere beslutninger om menneskerettigheder i Egypten,
— der henviser til sin beslutning af 16. september 2004 om den humanitære situation i Sudan (1)o g
beslutningen fra Den Blandede Parlamentariske Forsamling EU-AVS af 21. april 2005 om situationen iDarfur (Sudan) (
2),
— der henviser til alle FN's Sikkerhedsråds relevante resolutioner, herunder resolution 1593 (2005) om
situationen i Sudan og 1564 (2004), i henhold til hvilken rapporten fra den internationale undersøgel-
seskommission om Darfur til FN's generalsekretær af 25. januar 2005 blev fremlagt,
— der henviser til associeringsaftalen mellem EU og Egypten (3), som blev undertegnet i Luxembourg den
25. juni 2001 og trådte i kraft den 1. juni 2004, særlig dens artikel 2,
— der henviser til den beslutning, som blev vedtaget af Den Parlamentariske Forsamling for Euro-Middel-
havssamarbejdet den 15. marts 2005 i Kairo, og som fremhævede betydningen af menneskerettigheder,
— der henviser til Barcelona-erklæringen af 28. november 1995 og Kommissionens meddelelse
(KOM(2005)0139) om tiåret for Barcelona-processen og målsætningerne for de kommende fem år, isærmålet om at lægge vægt på emner som beskyttelse af menneskerettigheder,
— der henviser til FN's konvention om flygtninges retsstilling af 28. juli 1951 og FN-kodeksen for
ordensmagten,
— der henviser til EU-traktatens artikel 11, stk. 1, og EF-traktatens artikel 177, hvor respekten for menne-
skerettighederne fastsættes som et mål for den fælles udenrigs- og sikkerhedspolitik,
— der henviser til verdenserklæringen om menneskerettigheder fra 1948,— der henviser til forretningsordenens artikel 115, stk. 5,
A. der henviser til, at egyptiske sikkerhedsstyrker den 30. december 2005 tvangsevakuerede mere end
2 500 sudanesiske indvandrere, flygtninge og asylansøgere, som opholdt sig på Moustafa MahmoudSquare foran hovedkvarteret for De Forenede Nationers Højkommissariat for Flygtninge (UNHCR), ogsom siden den 29. september 2005 havde bedt om at blive genhuset i tredjelande,
B. der henviser til, at 2 000 politifolk angiveligt omringede den improviserede lejr, brugte vandkanoner
mod mængden og slog med stave for at standse aktionen,
C. der henviser til, at øjenvidner, internationale medier og menneskerettighedsorganisationer har rappor-
teret over 200 dødsfald, mens der ifølge officielle oplysninger fra de egyptiske myndigheder kun blev
dræbt 27 personer, som alle var sudanesere og de fleste kvinder, børn og ældre; der henviser til, at
andre blev fængslet og mange andre såret under de egyptiske sikkerhedsstyrkers angreb,24.11.2006 C 287 E/331 Den Europæiske Unions Tidende
Torsdag, 19. januar 2006DA
(1) EUT C 140 E af 9.6.2005, s. 153.
(2) EUT C 272 af 3.11.2005, s. 43.
(3) EUT L 304 af 30.9.2004, s. 39.
D. der henviser til, at et stort antal flygtninge blev anholdt og bragt til fængsler uden for hovedstaden efter
episoden,
E. der henviser til, at den egyptiske regering efter undertegnelsen af fredsaftalen mellem Nord- og
Sydsudan i 2005 erklærede, at de sudanesiske flygtninge, der befandt sig i Egypten, ikke længere havdeflygtningestatus,
F. der henviser til, at de egyptiske myndigheder den 4. januar 2006 erklærede, at deportationen af
650 sudanesiske statsborgere ville blive udskudt i 72 timer, således at UNHCR kunne identificere flygt-
ninge eller asylansøgere,
G. der henviser til, at signatarlandene, og især regeringerne i medlemsstaterne, er forpligtede til at opfylde
deres internationale forpligtelser i henhold til Genève-konventionen til at optage flygtninge, når dermodtages asylansøgninger fra individuelle asylansøgere, flygtningestatusansøgere og tredjelande,
H. der henviser til, at situationen i Sudan generelt stadig er ekstremt ustabil med fortsat vold i Darfur og
forsøg på at opnå fred mellem Nord- og Sydsudan,
I. der henviser til, at Den Europæiske Union og det internationale samfund bør forpligte sig til en global
strategi, hvor der sigtes mod at fremme fred og stabilitet og social og økonomisk genopbygning, især i
de afrikanske regioner, der hærges af borgerkrig,
J. der henviser til, at der har været stadigt flere brud på menneskerettighederne i Egypten i de seneste
måneder, til, at lederen af det ikke-religiøse El Ghad-parti og tidligere medlem af parlamentet, AymanNour, og andre tiltalte f.eks. blev anholdt efter de seneste valg, og til, at Ayman Nour er blevet idømt
fem års fængsel for angiveligt at have forfalsket nogle af de 50 underskrifter, der var nødvendige for at
hans parti kunne registreres,
1. fordømmer det egyptiske politis vold, der førte til dødsfald og kvæstelser, og understreger, at der
kunne og burde have været opnået en fredelig løsning på situationen;
2. opfordrer de egyptiske myndigheder til at sikre, at politifolk handler i overensstemmelse med internati-
onale standarder, og til at standse den urimelige anvendelse af magt;
3. bifalder de egyptiske myndigheders beslutning om at indlede en undersøgelse af de tragiske begiven-
heder den 30. december 2005 og opfordrer indtrængende den egyptiske regering til at inddrage
medlemmer af uafhængige egyptiske menneskerettighedsorganisationer;
4. minder om, at Egypten er kontraherende part i konventionen mod tortur og andre internationale
aftaler, som eksplicit forbyder tvangshjemsendelse af personer til et land, hvor de risikerer tortur ellermishandling;
5. anmoder de egyptiske myndigheder om at sætte en stopper for tvungne deportationer af op mod
462 sudanesiske statsborgere til Sudan, da gruppen menes at omfatte asylansøgere og flygtninge med flygt-
ningestatus ifølge UNHCR, og om at respektere non-refoulement-princippet;
6. opfordrer de egyptiske myndigheder til at udlevere oplysninger om de steder, hvor anholdte sudane-
siske indvandrere og flygtninge har befundet sig eller har været tilbageholdt siden den 30. december 2005,og om at løslade alle sudanesiske statsborgere, som har været tilbageholdt under eller efter begivenhederne,medmindre de tiltales for en anerkendt strafbar handling, og til endvidere at sikre, at de tilbageholdte
personer har fuld adgang til advokatbistand og til kontakt med deres familier og modtager den nødvendige
lægehjælp;24.11.2006 C 287 E/332 Den Europæiske Unions Tidende
Torsdag, 19. januar 2006DA
7. udtrykker sin bekymring over påstandene om tortur og mishandling og opfordrer de egyptiske
myndigheder til at garantere alle indvandreres og flygtninges fysiske og psykiske integritet og vedtage en
lov om beskyttelse af flygtninge, asylansøgere og indvandrere, som er i overensstemmelse med folkerettenog især med FN's konvention om flygtninges retsstilling;
8. anerkender UNHCR's mandat og betydningen af dets indsats for at beskytte og fremme bæredygtige
løsninger for flygtninge og andre fordrevne personer, som hører under dets ansvarsområde, og udtrykker
sin støtte til UNHCR's arbejde;
9. kritiserer dog UNHCR for ikke hurtigt nok at have fundet en løsning på problemet med de sudanesiske
flygtninge og asylansøgere og opfordrer UNHCR til at redegøre for den procedure, der blev anvendt iforbindelse med behandlingen af de sudanesiske asylansøgeres ansøgninger samt de forskellige initiativer,der blev taget til at komme ud af dødvandet;
10. anmoder Kommissionen og medlemsstaterne om at etablere et reelt partnerskab med UNHCR ved at
tilbyde både politisk og økonomisk støtte til UNHCR's arbejde i Kairo med henblik på at opretholde enkonstant dialog med de egyptiske myndigheder med understregning af problemet med de sudanesiskeindvandrere og flygtninge skal løses fredeligt og i overensstemmelse med Genève-konventionen fra 1951og folkeretten;
11. betoner, at respekten for menneskerettighederne er en grundlæggende værdi ifølge associeringsaftalen
mellem EU og Egypten og bekræfter endnu en gang Euro-Middelhavs-partnerskabets betydning for fremmeaf retsstaten og de grundlæggende frihedsrettigheder;
12. mener, at begivenhederne i Kairo den 30. december 2005 udgør en alvorlig overtrædelse af associe-
ringsaftalens artikel 2, og opfordrer Rådet og Kommissionen til at tage dette emne op på det næste møde i
Associeringsrådet EU-Egypten, og når drøftelserne mellem EU og Egypten om en national handlingsplan
genoptages;
13. opfordrer Rådet og Kommissionen til som led i det europæiske naboskabs- og partnerskabsinstru-
ment at udarbejde et specifikt program med det formål at bekæmpe anvendelsen af tortur og nedværdi-gende og umenneskelige behandling;
14. opfordrer det internationale samfund og især regeringerne i medlemsstaterne til at bakke op om
programmerne for genhusning af de sudanesiske flygtninge i overensstemmelse med Genève-konventionen;
15. forventer, at EU's partnerlande sikrer, at alle personer, der søger om asyl ved deres grænse, garanteres
sikkerhed og retfærdig sagsbehandling i overensstemmelse med internationale konventioner og accepteredeprincipper inden for international flygtningeret;
16. bifalder og støtter de internationale anmodninger om løsladelse af Ayman Nour og opfordrer på det
kraftigste de egyptiske myndigheder til at sikre, at Ayman Nour behandles godt og ikke udsættes for tortureller anden mishandling, og endvidere, at han får hurtig, regelmæssig og ubegrænset adgang til advokater,læger (da han lider af diabetes) og familie;
17. pålægger sin formand at sende denne beslutning til Rådet, Kommissionen, Egyptens regering og
parlament, Sudans regering samt UNHCR.24.11.2006 C 287 E/333 Den Europæiske Unions Tidende
Torsdag, 19. januar 2006DA